Varasematel visioonikonverentsidel oleme võtnud arutada valglinnastumise, linnatranspordi, energeetika, samuti linnaehituse tuleviku üle. Tänast visioonikonverentsi ette valmistades leidsime, et vähemal või enamal määral mahuvad kõik need teemad ka kultuuri mõiste alla. Linnas elav kultuurne inimene ei tarbi või tee kultuuri ainuüksi läbi muusika, kunsti või teatri. Kultuur väljendub nii linnaehituses, religioossetes tõekspidamistes kui ka  oskuses erinevaid küsimusi läbi arutada. Kusjuures kõige selle keskpunktiks on ajas muutuv ja muutumatu inimene.